Sponde (Mound)
De Sponde (Jupitermound XXXVI) ass ee vun de klenge baussenzege Mounde vum Planéit Jupiter.

Entdeckung 
De Sponde gouf den 9. Dezember 2001 vun Astronome vun der Universitéit vun Hawaii entdeckt. Hie krut am Ufank déi virleefeg Bezeechnung S/2001 J 5.

De Mound gouf no der Sponde, enger Gëttin aus der Griichescher Mythologie genannt.

Bunndaten 
De Mound Sponde kreest op enger mëttlerer Distanz vun 23.487.000 km an der Zäit vu 748 Deeg, 8 Stonnen an 10 Minutten ëm de Jupiter. D'Bunn huet eng Exzentrizitéit vun 0,3121. Mat enger Inklinatioun vun 150,998° ass d'Bunn retrograd, dat heescht, de Mound beweegt sech géint d'Rotatiounsrichtung vum Jupiter ëm de Planéit.

Wéinst senge Bunneegenschafte gëtt de Sponde zu der Pasiphae-Grupp gezielt, genannt nom Jupitermound Pasiphae.

Physikalesch Daten 
De Sponde huet e mëttleren Duerchmiesser vun zirka 2 km. Seng Dicht gëtt op 2,6 g/cm³ geschat. Hie besteet méiglecherweis haaptsächlech aus Silikatgestengs.
De Sponde huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 23,0m.

Kuckt och

Um Spaweck 
 MPEC 2002-J54: Eleven new Satellites of Jupiter 15. Mee 2002 (Entdeckung)
 MPEC 2003-E05: S/2001 J 5 1. Mäerz 2003 (Zeréckentdeckung)

Jupitermounden
Astronomesch Objeten déi 2001 entdeckt goufen
Entdeckunge vum Scott S. Sheppard